open-index/open-wikipedia-markdown huggingface dataset:
சானியா அப்பூப்

**சானியா எம். அப்பூப்** (*Saniya M. Habboub*) (1901-செப்டம்பர் 1983) லெபனான் நாட்டைச் சேர்ந்த மருத்துவர் ஆவார். வெளிநாட்டில் மகளிர் நலவியல் மருத்துவம் படித்த முதல் லெபனான் பெண் என்ற பெருமையையும், 1931 ஆம் ஆண்டில் பென்சில்வேனியாவின் மகளிர் மருத்துவக் கல்லூரியில் பட்டம் பெற்ற முதல் லெபனான் பெண் என்ற பெருமையும் இவருக்குக் கிடைத்தது. பின்னர் இவர் லெபனான் செஞ்சிலுவைச் சங்கத்துடன் பணியாற்றினார்.

## இளமை வாழ்க்கை
சானியா, பெய்ரூத்தில் ஒரு முஸ்லிம் குடும்பத்தில் பிறந்தார். தோல் வணிகரான முஸ்தபா அப்பூப் மற்றும் துருக்கி சேர்ந்த அட்லா அல்-ஜஸைரி ஆகியோரின் மகளாவார்.  இவரின் தாயார் கல்வியறிவு இல்லாதவர். ஆனாலும் படித்த பெண்களை ஊக்குவித்தார். மேலும் சானியாவின் பள்ளிப் படிப்பை முன்னுரிமையாக வலியுறுத்தினார். சானியா, பெய்ரூத்திலுள்ள அமெரிக்கன் இளையோர் மகளிர் கல்லூரியில் பட்டம் பெற்றார். பின்னர், அமெரிக்கன் பெய்ரூத் பல்கலைக்கழகத்தில் பயின்றார். அந்த காலத்தில் பெண்கள் பல்கலைக்கழகத்தின் மருத்துவத் திட்டத்தில் அனுமதிக்கப்பட்டத்தில்லை. ஆனாலும் தனது தாயாரின் தூண்டுதல் காரணமாக, அமெரிக்காவில் மருத்துவப் பட்டம் பெற முடிவு செய்தார். அவ்வாறு செய்த முதல் லெபனான் பெண் இவர்தான். அங்கு இவர் மேற்கத்திய வாழ்க்கை முறைகளை ஏற்றுக்கொண்டு தனது தலைமுடிகளை வெட்டிக்கொண்டார்.

1931 ஆம் ஆண்டில் பென்சில்வேனியாவின் மகளிர் மருத்துவக் கல்லூரியில் மருத்துவப் பள்ளியை முடித்த சானியா, பள்ளியின் ஒரே அரபு பட்டதாரி ஆனார். இவர் 1932 ஆம் ஆண்டு வரை அமெரிக்காவில் தங்கியிருந்தார். அங்கு மகளிர் நலவியல் மற்றும் மகப்பேறியல் ஆகியவற்றில் பயிற்சியாளராக பயிற்சி பெற்றார்.

## தொழில் வாழ்க்கை
சானியா அப்பூப், 1932 இல் லெபனானுக்குத் திரும்பினார். மேலும் கட்டணம் செலுத்த முடியாத பெண்களுக்காக இலவச சேவைகளுடன் ஒரு சிறிய மருத்துவமனையைத் திறந்தார். வெளிநாட்டில் பயிற்சி பெற்று பெய்ரூத்தில் சிகிச்சை அளித்த முதல் பெண் என்ற பெருமை இவருக்கு உண்டு. பின்னர், லெபனான் செஞ்சிலுவைச் சங்கத்துடன் பணியாற்றினார். இவர் முஸ்லிம் அனாதைகள் இல்லம் மற்றும் முஸ்லிம் இளம் பெண்கள் சங்கத்துடன் பணிபுரிந்தார். மருத்துவத் துறையில் இவரது ஐம்பது ஆண்டுகள் சேவையை கௌரவிக்கும் வகையில் பெய்ரூத் அரசு இவருக்கு “சிறந்த மருத்துவர் பதக்கம்” அளித்து கௌரவித்தது.

## சொந்த வாழ்க்கை
சானியா அப்பூப் ஒரு பத்திரிகையாளரான முகமது அல்-நக்காஷ் என்பவரை மணந்தார். இவர்களுக்கு இரண்டு மகள்கள் இருந்தனர். சானியா 1983 இல் தனது 82 வயதில் இறந்தார். பெய்ரூத்தின் ராம்லெட் அல்-பைடா பிரிவில் உள்ள ஒரு தெருவிற்கு இவரது நினைவாக பெயரிடப்பட்டுள்ளது.

## மேற்கோள்கள்

பகுப்பு:1983 இறப்புகள்
பகுப்பு:1901 பிறப்புகள்
பகுப்பு:லெபனான் மக்கள்
உண்மையில், என் அன்பே, நான் சிறிது கூட கவலைப்படப் போவதில்லை

"**உண்மையில், என் அன்பே, நான் சிறிது கூட கவலைப்படப் போவதில்லை**" () என்பது 1939ஆம் ஆண்டு வெளி வந்த ஆலிவுட் திரைப்படமான *[[கான் வித் த விண்ட் (திரைப்படம்)|கான் வித் த விண்ட்]]* திரைப்படத்தில் வரும் ஒரு வசனம் ஆகும். இத்திரைப்படத்தில் கிளார்க் கேபிள் மற்றும் விவியன் லீ ஆகியோர் நடித்திருந்தனர். இவ்வசனத்தை ரெட் பட்லர் கதாபாத்திரமானது (கேபிள்) தனது கடைசி வார்த்தைகளாக இசுகார்லெட் ஓ'ஆராவின் கதாபாத்திரத்திடம் (லீ) கூறுகிறது. இசுகார்லெட் ஓ'ஆரா அழுதவாறே "நான் எங்கு செல்வது? என்ன செய்வது?" என்று கேட்கிறாள். ரெட் பட்லரின் மனதை மாற்றலாம் என்று நம்புகிறாள். மார்கரெட் மிச்சலின் 1936ஆம் ஆண்டுப் புதினமான *கான் வித் த விண்ட்டிலிருந்து* இந்த வசனமானது சற்றே மாறுபட்டு இருந்தது. அப்புதினத்தில் "என் அன்பே, நான் சிறிது கூட கவலைப்பட போவதில்லை" என்ற வசனம் இருந்தது.

இசுகார்லெட் மற்றும் தங்களது அமைதியற்ற உறவை இறுதியாக ரெட் பட்லர் கைவிட்டு விட்டார் என்று இவ்வசனம் விளக்குகிறது. ஒரு தசாப்தத்திற்கும் மேலாகப் பலனின்றி அவளைக் காதலிக்க வைக்க முயன்றதற்குப் பிறகு, அவள் இறுதியாக அவனை உண்மையாக விரும்புவதை ஒப்புக் கொண்டதற்குப் பிறகும் கூட ரெட் பட்லர் இதற்கு மேல் அவளுக்கு என்ன நடந்தாலும் அது தனக்குத் தேவையில்லை என்று இவ்வாறாகக் குறிப்பிடுகிறார்.

## மரபு
2005ஆம் ஆண்டு அமெரிக்கத் திரைப்பட நிறுவனத்தால் இதுவரை வெளிவந்த திரைப்பட வசனங்களிலேயே இவ்வசனம் முதலிடத்தைப் பெறுவதாகக் குறிப்பிடப்பட்டது. எனினும், இரண்டாம் மற்றும் மூன்றாம் இடங்களைப் பெற்ற வசனங்களைத் திரைப்படத்தில் பேசிய கதாபாத்திரமாக நடித்த மார்லன் பிராண்டோ இந்த வசனத்தைக் கேபிள் பேசிய முறையை விமர்சித்தார். *லிசன் டு மி மார்லனால்* (2015) வெளியிடப்பட்ட ஒலிப் பதிவுகளில் "ஒரு நடிகர் கதவை நோக்கி நடந்து செல்லும் போது, சற்று அதிகமான நேரத்தை எடுத்துக் கொள்ளும் போது, அவர் நின்று திரும்பி 'உண்மையில், என் அன்பே, நான் சிறிது கூட கவலைப்படப் போவதில்லை' என்று கூறப் போகிறார் என்று உங்களுக்குத் தெரிந்து விடுகிறது" என்றார்.

## மேற்கோள்கள்

## வெளி இணைப்புகள்
* Press release by AFI
* Frankly My Dear, I Don't Give a Damn – ''Gone with the Wind''

பகுப்பு:ஆங்கிலச் சொற்றொடர்கள்
இலா பாண்டா

**இலா பாண்டா** (26 அக்டோபர் 1932 - 11 சனவரி 2005) என்பவர் இந்திய அரசியல்வாதி ஆவார். இவர் நாடாளுமன்ற உறுப்பினராக இருந்தார். இந்திய நாடாளுமன்றத்தின் மேலவையான மாநிலங்களவையில் ஜனதா தளத்தின் உறுப்பினராக ஒடிசாவைப் பிரதிநிதித்துவப்படுத்தினார்.
## மேற்கோள்கள்

பகுப்பு:2005 இறப்புகள்
பகுப்பு:1932 பிறப்புகள்
பகுப்பு:ஜனதா தளம் அரசியல்வாதிகள்
உரூலா கனி

**உரூலா எஃப். சாடே கனி** (*Rula F. Saadah Ghani*, ஆப்கானியப் பெயர்: **பீபி குல்**, பிறப்பு: 1948) ஆப்கானிஸ்தானின் முன்னாள் முதல் பெண்மணியும் ஆப்கானிய முன்னாள் குடியரசுத் தலைவரான அசரஃப் கனி அகமத்சயின் மனைவியும் ஆவார்.

2015-ஆம் ஆண்டில், டைம் இதழ் வெளியிட்ட உலகில் மிகவும் தாக்கமேற்படுத்திய டைம் 100 நபர்கள் பட்டியலில் உரூலா கனி இடம்பெற்றுள்ளார்.

## சொந்த வாழ்க்கை
[வலது|thumb|210x210px|[மிசெல் ஒபாமா 2015 இல் உரூலா கனியுடன் தேநீர் அருந்தும் ஒரு நிகழ்ச்சி]]
உரூலா கனி, *உரூலா சாடே* அல்லது *இரௌலா சாடே* என்ற பெயரில் லெபனானில் உள்ள ஒரு லெபனானிய மரோனைட் கிறிஸ்தவ குடும்பத்தில் பிறந்தார். 1969-ஆம் ஆண்டு, பிரான்சின் பாரிஸ் அரசியல் ஆய்வுகள் நிறுவனத்திலிருந்து சான்றிதழ் பட்டம் பெற்றார். 1974-ஆம் ஆண்டு, பெய்ரூத்தின் அமெரிக்க பல்கலைக்கழகத்தில் அரசியல் ஆய்வுகளில் முதுகலைப் பட்டம் பெற்றார். இவர் அங்குதான் இவரது வருங்கால கணவர் அசரப் கனியை சந்தித்தார்.

இந்த இணை 1975-இல் திருமணம் செய்து கொண்டு இரண்டு குழந்தைகளைப் பெற்றது. இவர்களின் மகள் மரியம் கனி புரூக்ளினில் காட்சிக் கலைஞராக இருக்கிறார். தாரிக் என்ற மகனும் உள்ளார். 1983-ஆம் ஆண்டு, நியூயார்க் நகரில் உள்ள கொலம்பியா பல்கலைக்கழகத்தில் இதழியலில் மற்றொரு முதுகலைப் பட்டம் பெற்றார். பின்னர், 2003-இல் ஆப்கானிஸ்தானுக்கு திரும்பினார்.

உரூலா கனி ஆப்கானிஸ்தான், லெபனான், அமெரிக்கா ஆகிய நாடுகளில் குடியுரிமை பெற்றுள்ளார்.  அரபு, ஆங்கிலம், பிரெஞ்சு, பஷ்தூ, தாரி உள்ளிட்ட மொழிகளில் புலமை பெற்றவர் என்று கூறப்படுகிறது.

### 2014 முதல்
2014-ஆம் ஆண்டில் தான் குடியரசுத் தலைவராகப் பதவியேற்கும் விழாவில் கனி தனது மனைவிக்கு அனைவர் முன்பும் நன்றி தெரிவித்தார். அவரை ஆப்கானிஸ்தான் பெயரான *பீபி குல்* என்று அழைத்தார். "எனக்கும் ஆப்கானிஸ்தானுக்கும் ஆதரவளித்த எனது கூட்டாளி பீபி குல்லுக்கு நான் நன்றி தெரிவிக்க விரும்புகிறேன்" என்று கனி கூறினார். வரலாற்றாசிரியர் *அலி ஏ ஒலோமி* 2017-இல் ஆப்கானிஸ்தானின் ராணி சோராயாவின் முன்னுதாரணத்தைப் பின்பற்றி, நாட்டில் பெண்களின் உரிமைகளில் உண்மையான மாற்றத்தைக் கொண்டுவர உருலா கனி உதவ முடியும் என்று வாதிட்டார்.

முதல் பெண்மணியாக, கனி பெண்கள் உரிமைகளுக்காக வாதாடுபவராக அறியப்பட்டார்.

தாலிபான்கள் தலைநகர் காபுலைக் கைப்பற்றியபோது ஆகஸ்ட் 15, 2021 அன்று, உரூலா தனது கணவர், குழந்தைகள், இரண்டு நெருங்கிய உதவியாளர்களுடன் ஆப்கானிஸ்தானில் இருந்து தப்பி ஓடினார். இவர்கள் வெளியேறிய சிலமணி நேரங்களுக்குப் பிறகு ஆப்கானிஸ்தான் குடியரசுத் தலைவர் இல்லம் தலிபான்களால் கைப்பற்றப்பட்டது. ஆகஸ்ட் 18, 2021 அன்று, ஐக்கிய அரபு அமீரகம் கனி குடும்பம் தங்கள் நாட்டில் இருப்பதாகக் கூறியது.

## இதனையும் காண்க

* ஹமித் கர்சாய்

## மேற்கோள்கள்

பகுப்பு:வாழும் மக்கள்
பகுப்பு:1948 பிறப்புகள்
பகுப்பு:பாரசீக மொழி வார்த்தைகளைக் கொண்ட கட்டுரைகள்
பகுப்பு:ஆப்கானித்தான்
எம். எம். மாரியப்பா

**எம். எம். மாரியப்பா** (*M. M. Mariyappa*) பழம்பெரும் நாடக நடிகரும், திரைப்பட நடிகரும், திரைப்படப் பின்னணிப் பாடகரும் ஆவார். மாரியப்பா தமிழ் நாடக உலகில் பாராட்டுகளும், பதக்கங்களும் பெற்றுள்ளார். இவர் பின்னணிப் பாடகர் திருச்சி லோகநாதனின் பெரியப்பா மகன் ஆவார். எம்.ஜி.ஆர். கதாநாயகனாக நடித்த முதல் படமான ராஜகுமாரியில் மாரியப்பா அவருக்குப் பின்னணிக் குரல் வழங்கினார். வள்ளி திருமணம், நந்தனார் போன்ற புகழ்பெற்ற பல நாடகங்களில் இவர் நடித்துள்ளார். இவரது நாடகக் குழுவினர் இலங்கைக்கும் சென்று நாடகங்களை மேடையேற்றியிருந்தது.

## பட்டங்கள்
* "நாடக அரங்கு இளவரசு" என்ற பட்டத்தை தஞ்சை டி. வி. சடகோபாலாச்சாரியார் வழங்கினார்.
* முன்னாள் சென்னை மாகாண ஆளுநர் ஆர்ச்சிபால்டு எட்வர்டு நை இவருக்குத் தங்கப் பதக்கம் வழங்கி வாழ்த்தினார்.
* தமிழக அரசின் கலைமாமணி விருது (1977)

## பாடிய பின்னணிப் பாடல்கள் சில
*1947 - கஞ்சன் திரைப்படத்தில் *இந்த உலகினில்*, *நீர் சூழ்ந்த நாடெல்லாம்*, *வாழ்க தமிழ்நாடு*
*1947 - ராஜகுமாரியில் *அன்பின் பெருமை*, *திருமுக அழகை*, *அரசகுமாரி*, *கண்ணாரக் காண்பதன்றோ*, *மா மயிலென நடனம்*, *மாரன் அவதாரம்*.
*1948 - அபிமன்யுவில் *பாரில் பிறந்தென்ன புண்யம்*
*1948 - மோகினியில் *வினைதனை அறுப்பான்* 
*1949 - நல்லதம்பியில் *ஆழி நீங்கி*
*1950 - மருதநாட்டு இளவரசியில் *நதியே நீராழி*, *ராஜா பயம் போச்சுதே*, *சிந்தைக்கின்பமே*
*1953 - மனிதனும் மிருகமும் படத்தில் "ஓய்வில்லாத உலகத்திலே"
உட்பட்ட பல பாடல்களைப் பாடியுள்ளார்.

## நடித்த படங்கள் சில
*1952 - கலியுகம்

## மேற்கோள்கள்

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் தமிழ் நாடக நடிகர்கள்
பகுப்பு:கலைமாமணி விருது பெற்றவர்கள்
அமீர்-உல்-முல்க்

**அமீர்-உல்-முல்க்** (*Amir ul-Mulk*) பிரித்தானிய இந்தியாவில் சித்ரால் சமத்தானத்தின் ஆட்சியாளர் ஆவார். 1877ஆம் ஆண்டு சனவரி மாதம் 1ஆம் தேதியன்று இவர் பிறந்தார். ஆட்சியாளராக இருந்த தனது சகோதரர் நிசாம் உல்-முல்க்கைக் கொலை செய்ய ஏற்பாடு செய்த பின்னர் இவர் அதிகாரத்தை ஏற்றுக்கொண்டார். இவரது பதவிக்காலம் குறுகியதாக இருந்தது. தனது நிலையை வலுப்படுத்திக் கொள்ளும் 
வாய்ப்பு கிடைப்பதற்கு மூன்று மாதங்களுக்குள் இவர் பதவியிலிருந்து நீக்கப்பட்டார்.

## மேற்கோள்கள்

பகுப்பு:1877 பிறப்புகள்
பகுப்பு:1923 இறப்புகள்
இகத்புரி சட்டமன்றத் தொகுதி

**இகத்புரி சட்டமன்றத் தொகுதி** (Igatpuri Assembly constituency). இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது நாசிக் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும், இது பட்டியல் பழங்குடியினருக்கு ஒதுக்கப்பட்டுள்ளது. இது நாசிக் மாவட்டத்தில் உள்ள திரிம்பகேஷ்வர் தாலுகா மற்றும் இகத்புரி தாலுகாவின் சில பகுதிகளை உள்ளடக்கியதாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
சகா அதீத்

**சகா முகமது அதீத்** (*Dame Zaha Mohamed Hadid*) (31 அக்டோபர் 1950-31 மார்ச் 2016) ஓர் ஈராக்கிய மற்றும் ஐக்கிய இராச்சியத்தின் கட்டிடக் கலைஞரும், ஓவியரும் மற்றும் வடிவமைப்பாளரும் ஆவார். 20 ஆம் நூற்றாண்டின் பிற்பகுதியிலும் 21 ஆம் நூற்றாண்டின் முற்பகுதியிலும் கட்டிடக்கலையில் ஒரு முக்கிய நபராக அங்கீகரிக்கப்பட்டார்.

## சுயசரிதை
ஈராக்கின் தலைநகரம் பாக்தாத்தில் பிறந்த சகா அதீத், கணிதத்தில் இளங்கலை பட்டம் பெற்றார்., பின்னர் 1972 இல் கட்டிடக்கலை பள்ளியில் சேர்ந்தார். பாரம்பரிய கட்டிடக்கலை வரைபடத்திற்கு ஒரு மாற்று முறையைத் தேடி, தூய கலை உணர்வின் மேலாதிக்கத்தை அடிப்படையாகக் கொண்ட ஒரு சுருக்கக் கலை மற்றும் உருசிய அவாண்ட்-கார்டின் கலைப்படைப்புகளின் தாக்கத்தால், அதீத் ஓவியத்தை ஒரு வடிவமைப்பு கருவியாகவும், கொள்கையாகவும் ஏற்றுக்கொண்டார்.

## விருதுகளும் கௌரவங்களும்
அதீத் 2004 ஆம் ஆண்டில் கட்டிடக்கலையில் மிகவும் மதிப்புமிக்க விருதான பிறிட்ஸ்கர் பரிசைப் பெற்ற முதல் பெண்மணி ஆவார்.  2010 மற்றும் 2011 ஆம் ஆண்டுகளில் இங்கிலாந்தின் மிகவும் மதிப்புமிக்க கட்டிடக்கலை விருதான *இசுடிர்லிங்* பரிசைப் பெற்றார். 2012 ஆம் ஆண்டில், கட்டிடக்கலைக்கான சேவைகளுக்காக ஐக்கிய இராச்சியத்தின் இரண்டாம் எலிசபெத்தின் மதிப்புமிக்க கலைஞரானார். மேலும் பிப்ரவரி 2016 இல், தான் இறப்பதற்கு முந்தைய மாதத்தில், பிரித்தானியக் கட்டிடக்கலைஞர்களுக்கான அரச சங்கத்திடமிருந்து “தங்கப் பதக்கம்” பெற்ற முதல் பெண்மணி ஆனார்.

## படைப்புகள்
கட்டிடக்கலை வடிவவியலை விடுவித்து, அதற்கு ஒரு புதிய வெளிப்பாட்டு அடையாளத்தை வழங்கியவர் என்பதால் தி கார்டியன் இவரை “வடிவியல்களின் ராணி” என்று விவரித்தது. இவரது முக்கிய படைப்புகளில் 2012 ஒலிம்பிக்கிற்கான இலண்டன் நீச்சல் மையம், பிராட் கலை அருங்காட்சியகம், உரோமின் மேக்ஸி அருங்காட்சியகம் மற்றும் குவாங்சோ ஓபரா இல்லம் ஆகியவை அடங்கும். 2017 பிரிட் விருதுகளுக்கான சிலை உட்பட இவரது சில விருதுகள் மரணத்திற்குப் பிறகு வழங்கப்பட்டுள்ளன. இவரது பெயருக்கு பல விருதுகள் மற்றும் பாராட்டுகளுடன், 2013 போர்ப்ஸின்  "உலகின் மிக சக்திவாய்ந்த பெண்களில்" ஒருவராக அங்கீகரிக்கப்பட்டுள்ளார். பெய்சிங்கிலுள்ள பெய்ஜிங் டாக்ஜின் பன்னாட்டு வானூர்தி நிலையம் மற்றும் 2022 உலகக்கோப்பை காற்பந்து உலகக் கோப்பை நடைபெற்ற கத்தார் நாட்டிலுள்ளஅல் சானுப் விளையாட்டரங்கம்  உட்பட இவரது பல கட்டிடங்கள் இவரது இறப்பின் போது கட்டுமானத்தில் இருந்தன.

## இறப்பு
thumb|சகா அதீதித்தின் கல்லறை (புரூக்வுட் கல்லறை மையம்)
மூச்சுக்குழல் அழற்சியால் பாதிக்கப்பட்டிருந்த  சகா அதித் 31 மார்ச் 2016 அன்று, மியாமியிலுள்ள மவுண்ட் சினாய் மருத்துவ மையத்தில் 65 வயதில் மாரடைப்பால் இறந்தார்.

## மேற்கோள்கள்

## நூல் ஆதாரங்கள்

*
*Fontana-Giusti, Gordana and Schumacher, Patrik. (2004). *Complete Works of Zaha Hadid*, 4 volumes, Thames and Hudson, Rizzoli, published in English, translated into German and Spanish. 
*

பகுப்பு:பிரித்தானியக் கட்டிடக் கலைஞர்கள்
பகுப்பு:2016 இறப்புகள்
பகுப்பு:1950 பிறப்புகள்
லோ யாட் பிளாசா

**லோ யாட் பிளாசா** (ஆங்கிலம்: *Plaza Low Yat*; சீனம்:劉蝶廣場) என்பது மலேசியா, கோலாலம்பூர், புக்கிட் பிந்தாங், புக்கிட் பிந்தாங் நகர மையம், இம்பி பகுதியில் அமைந்துள்ள தகவல் தொழில்நுட்பத் தயாரிப்புகளில் நிபுணத்துவம் பெற்ற ஒரு வணிக வளாகமாகும்.

2009-ஆம் ஆண்டில், லோ யாட் பிளாசாவை, 'மலேசியாவின் மிகப்பெரிய தொழில்நுட்ப வாழ்க்கை முறை மையம்' என்று மலேசிய சாதனைக் களஞ்சியம் *([[:en:Malaysian Book of Records|Malaysian Book of Records]])* பதிவு செய்துள்ளது.

லோ யாட் குழுமத்தின் கீழ் பிளாசா லோ யாட் நிர்வகிக்கப் படுகிறது. பெடரல் விடுதி *Federal Hotel,* கேபிட்டல் விடுதி, பெடரல் ஆர்கேட் *Federal Arcade,* மற்றும் பிபிபார்க் *BBpark* போன்ற வணிகச் சொத்துடைமைகளும் லோ யாட் குழுமத்தின் கீழ் வருகின்றன.  

## பொது

கோலாலம்பூரின் பல்முனைத் தகவல் தொழில்நுட்ப மையமாக பிளாசா லோ யாட் பரவலாக அறியப்படுகிறது. இந்தத் தொழில்நுட்ப மைய பல்வேறு தகவல் தொழில்நுட்ப தயாரிப்புகள் மற்றும் சேவைகளை வழங்குகிறது. 

பன்னாட்டு அலவிலான கைப்பேசிகள், திறன்பேசிகள்; நிலழ்பட காணொலி காணொளிச் சாதனங்கள், கணிணி விளையாட்டுத் தயாரிப்புகள் என அனைத்து வகையான தொழில்நுட்பக் கருவிகளும் இங்கு விற்கப்படுகின்றன. இங்கு கணினி பழுதுபார்ப்பது ஒரு முக்கியமான செயல்பாடாக உள்ளது. 

### தகவல் தொழில்நுட்பத் தயாரிப்புகள்

பொதுவாக இந்த மையத்தில் உள்ள ஒவ்வொரு தளமும், ஒரு குறிப்பிட்டத் தகவல் தொழில்நுட்பத் தயாரிப்புகளில் நிபுணத்துவம் பெற்றதாக உள்ளது.

மலிவான விலையில் மென்பொருள் வாங்குவதற்கும்; மற்றும் விளையாட்டுச் சாதனங்களை வாங்குவதற்கும்; விலை பேரம் பேசி விலை ஒப்பீடு செய்வதற்க்கும் இந்த மையம் பெயர் பெற்றது.

## லோ யாட் கலவரம் 2015

2015-ஆம் ஆண்டு லோ யாட் பிளாசா பகுதியில் ஒரு கலவரம் நடந்தது. கலவரத்தின் போது ஒரு செய்தியாளர் உட்பட மூன்று பேர் காயம் அடைந்தனர். 

சூலை 12, 2015 அன்று லோ யாட் பிளாசாவில் ஒரு திறன்பேசியை ஏழு ஆடவர், திருடியதாகக் கூறப்படும் ஒரு சண்டையைத் தொடர்ந்து இந்தக் கலவரம் ஏற்பட்டதாகக் மலேசிய காவல் துறையினர் அறிவித்தனர்.

## லோ யாட் பிளாசா காட்சியகம்

லோ யாட் பிளாசா லாட்சிப் படங்கள் (2011)


Low Yat Plaza interior1.jpg|
Bukit Bintang, Kuala Lumpur, Federal Territory of Kuala Lumpur, Malaysia - panoramio (37).jpg
Bukit Bintang, Kuala Lumpur, Federal Territory of Kuala Lumpur, Malaysia - panoramio (31).jpg
Bukit Bintang, Kuala Lumpur, Federal Territory of Kuala Lumpur, Malaysia - panoramio (36).jpg
Plaza Low Yat (211030).jpg


## மேலும் காண்க
* புக்கிட் பிந்தாங்
* புக்கிட் பிந்தாங் நகர மையம்
* கோலாலம்பூர் பெவிலியன்
* கோலாலம்பூர் மாநகர மையம் 
* கோலாலம்பூர் பெர்ஜெயா சதுக்கம்
* புக்கிட் பிந்தாங் மோனோரெயில் நிலையம்

## மேற்கோள்கள்

## வெளி இணைப்புகள்

*Plaza Low Yat official website

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோலாலம்பூர் சுற்றுலா இடங்கள்
சினியா பிண்டோ

**சினியா தெரசா கார்மென் பிண்டோ** (*Zinia Teresa Carmen Pinto*)  என்பவர் பாக்கித்தான் நாட்டின் கராச்சி நகரத்தில் பணிபுரியும் ஒரு ரோமன் கத்தோலிக்க கிறித்துவப் பெண் துறவியும்  ஆசிரியரும் ஆவார்.  கோவாவில் 1929 ஆம் ஆண்டு, செப்டம்பர் மாதம் 7 ஆம் தேதியன்று இவர் பிறந்தார். 

## ஆரம்பகால வாழ்க்கை.
1929 ஆம்ம் ஆண்டு  போர்த்துகீசிய கோவாவில் பிறந்தார். கோவாவில் உயர்நிலைப் பள்ளி முடித்த பிறகு, மும்பையின்  புனித சேவியர் கல்லூரியில் தத்துவத்தில் இளங்கலை பட்டம் முடித்து பின்னர் ஆசிரியராகப் பயிற்சி பெற்றார்.

1954 ஆம் ஆண்டு கராச்சி நகருக்கு வந்து 1956 ஆம் ஆண்டு சூலை மாதத்தில் புனித  இயோசப் கன்னிமாடப் பள்ளியில் ஆசிரியராக சேர்ந்தார். பள்ளியில் 9 முதல் 11 ஆம் வகுப்பு வரை ஆங்கிலம் மற்றும் இலக்கியம் கற்பித்தார். 1957 ஆம் ஆண்டு டிசம்பரில் பள்ளியை விட்டு வெளியேறி தனது மதக் கல்வியைத் தொடங்கினார்.  1958 ஆம் ஆண்டில் கத்தோலிக்க கிறித்துவ மத சகோதரிகள் அமைப்பில் சேர்ந்தார்.  மேலும் தனது மதக் கல்வியை முடிக்க பெல்ச்சியத்திற்குச் சென்றார்.

## தொழில் வாழ்க்கை
திரும்பி வந்ததும் கராச்சி பல்கலைக்கழகத்தில் சேர்ந்தார், மேலும் உளவியலில் முதுகலைப் பட்டம் பெற்றார். புனித இயோசப் பள்ளியில் மீண்டும் சேர்ந்தார்.  தொடர்ந்து பாடங்கள் கற்பித்தார். இவர் புனித இயோசப்  கல்லூரிக்கு உதவினார். 1963 ஆம் ஆண்டு சூன் மாதம் 1 அன்று பள்ளியின் முதல்வராக பதவியேற்றார். 1999 ஆம் ஆண்டு வரை இந்தப் பதவியில் தொடர்ந்தார்.

கராச்சி கத்தோலிக்க கல்வி வாரியத்தின் தலைவராகவும் பணியாற்றினார் . இவர் பெரும்பாலும் 6 மற்றும் 7 ஆம் வகுப்புகளுக்கு மத ஆய்வுகளை கற்பித்துள்ளார். இவரது பதவிக்காலத்தில் கணினிகளை அறிமுகப்படுத்திய முதல் பள்ளிகளில் புனித இயோசப் பள்ளியும் ஒன்றாகும். 2012 ஆம் ஆண்டில், இவர் பள்ளியின் நிர்வாகியாக நியமிக்கப்பட்டார்.

பாக்கித்தானில்  கத்தோலிக்க கிறித்துவ மத சகோதரிகளின்  மூத்த தாயாக பிண்டோ இருந்தார். ஒரு மாணவர் பள்ளியில் நடுவதற்காக 150 மரங்களை நன்கொடையாக வழங்கினார், மேலும் இவரது பெயரில் ஒரு சிறப்பு வேம்பு மரம், பள்ளியின் வரலாற்றில் தனது இடத்தைக் குறிக்கும்.  இவர் போப் இரண்டாம் இயான் பாலை 3 சந்தர்ப்பங்களில் சந்தித்தார், மேலும் 1981 ஆம் ஆண்டு பிப்ரவரி 16 அன்று கராச்சியில் அவர் கொண்டாடிய  பொது நிகழ்ச்சியில் கலந்து கொண்டார்..

## மரணமும் மரபும்
உடல்நிலை பாதிக்கப்பட்டு புனித குடும்ப மருத்துவமனையில்  அனுமதிக்கப்பட்ட பின்னர் இவர் ஜூன் 4,2013  ஆம் ஆண்டு சூன் மாதம் 4 ஆம் தேதியன்று இறந்தார். இவரது இறுதிச் சடங்கு சூன் மாதம் 6 அன்று புனித  பேட்ரிக் கதீட்ரலில் நடந்தது. தேசியமயமாக்கலும்  தனியார்மயமாக்கலும்                      மற்றும் பள்ளிகளின் வணிகமயமாக்கலும் நிகழ்ந்து நாட்டின் கல்வி கட்டமைப்பை அழித்த ஒரு காலகட்டத்தில் இவர் பள்ளியை வழிநடத்தினார்.

## மேற்கோள்கள்

பகுப்பு:2013 இறப்புகள்
பகுப்பு:1929 பிறப்புகள்
பகுப்பு:பாக்கித்தானியப் பெண்கள்
பகுப்பு:பாக்கித்தானியர்கள்
கீழையூர், மதுரை

**கீழையூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய கீழையூர் ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 168.23 மீ. உயரத்தில், () என்ற புவியியல் ஆள்கூறுகள் கொண்டு கீழையூர் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கீழையூர் ஊரின் மொத்த மக்கள்தொகை 5,712 பேர் ஆகும். இதில் 2,921 பேர் ஆண்கள் மற்றும் 2,791 பேர் பெண்கள் ஆவர்.
## அரசியல்
கீழையூர் பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
பிரதீப் தத்தாவாடே

**பிரதீப் தத்தாவாடே** (*Pradeep Tathawade*) இந்திய இராணுவத்தின் சம்மு காசுமீர் இலகு காலாட்படை பிரிவில் அதிகாரியாக இருந்தார். 1963 ஆம் ஆண்டு செப்டம்பர் மாதம் 21 ஆம் தேதியில் இவர் பிறந்தார். இந்தியாவின் மகாராட்டிரா மாநிலம், புனே மாவட்டம், சிரூர் தாலுக்கா, கெந்தூர் பபால் கிராமம் இவர் பிறந்த கிராமமாகும். காலாட்படை பிரிவு அதிகாரியான இவர் 2000 ஆமாவது ஆண்டில் காசுமீரின் பூஞ்ச் மாவட்டத்தில் பயங்கரவாதிகளை எதிர்த்துப் போராடினார். இதன்பொருட்டு 2000 ஆம் ஆண்டு சூன் மாதம் 17 அன்று சம்மு காசுமீரின் பூஞ்ச் மாவட்டத்தில் இறந்தார்.  இவருக்கு 2001 ஆம் ஆண்டு அக்டோபர் மாதம் மரணத்திற்குப் பின்பான கீர்த்தி சக்ரா விருது வழங்கப்பட்டது.
## மேற்கோள்கள்

பகுப்பு:1963 பிறப்புகள்
பகுப்பு:2001 இறப்புகள்
பகுப்பு:படை அலகுகள்
பகுப்பு:இந்தியப் படைத்துறையினர்
ஈயம்(IV) அசிட்டேட்டு

**ஈயம்(IV) அசிட்டேட்டு** (*Lead(IV) acetate*) என்பது Pb(C2H3O2)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஈயம் டெட்ரா அசிட்டேட்டு என்ற பெயராலும் இந்த உலோகக் கரிமச் சேர்மம் அறியப்படுகிறது. இது நிறமற்ற திடப்பொருளாகும். முனைவற்ற கரிமக் கரைப்பான்களில் கரையும் என்பதால் ஈயம்(IV) அசிட்டேட்டு ஓர் உப்பு அல்ல என்பது உறுதிப்படுகிறது.  ஈரப்பதத்தால் இச்சேர்மம் சிதையும். பொதுவாக கூடுதல் அசிட்டிக் அமிலத்துடன் சேமிக்கப்படுகிறது.  கரிமத் தொகுப்பு வினைகளில் பயன்படுத்தப்படுகிறது. 

## கட்டமைப்பு
திண்ம நிலையில் ஈயம்(IV) மையங்கள் நான்கு அசிட்டேட்டு அயனிகளால் ஒருங்கிணைக்கப்படுகின்றன. அவை இருபல் அயனிகளாகும். ஒவ்வொன்றும் இரண்டு ஆக்சிசன் அணுக்கள் வழியாக ஒருங்கிணைக்கப்படுகின்றன. ஈயம் அணு 8 ஆயத்தொலைவுகளைக் கொண்டுள்ளது. ஆக்சிசன் அணுக்கள் ஒரு தட்டையான முக்கோண பன்னிரு இணைவகவடிவை உருவாக்குகின்றன.

## தயாரிப்பு
பொதுவாக சிவப்பு ஈயத்தை அசிட்டிக் அமிலத்துடன் தண்ணீரை உறிஞ்சும் அசிட்டிக் நீரிலியுடன்  (Ac2O) சேர்த்து சூடுபடுத்தினால் ஈயம்(IV) அசிட்டேட்டு உருவாகிறது. நிகர வேதிவினை இங்கு காட்டப்பட்டுள்ளது:

::Pb3O4 + 4 Ac2O -> Pb(OAc)4 + 2 Pb(OAc)2 

மீதமுள்ள ஈயம்(II) அசிடேட்டை குளோரினால் (Cl2) பகுதியளவு ஆக்சிசனேற்றம் செய்து டெட்ரா அசிட்டேட்டாக மாற்றலாம். இதில் PbCl2 துணை விளைபொருளாக உருவாகிறது:

::2 Pb(OAc)2 + Cl2 -> Pb(OAc)4 + PbCl2

## வேதியியல் வினையாக்கி
ஈயம்(IV) அசிட்டேட்டு ஒரு வலுவான ஆக்சிசனேற்ற முகவராகவும். இச்சேர்மம் அசிட்டைலாக்சி குழுக்களின் மூலமாக உள்ளது. கரிம ஈயச் சேர்மங்களை தயாரிப்பதற்கான பொதுவான வினைபொருளாகவும் உள்ளது. கரிம வேதியியலில் இதன் பல பயன்பாடுகளில் சில:

*பென்சைலிக், அல்லைலிக்,  α-ஆக்சிசன் ஈதர் C−H பிணைப்புகளின் அசிட்டாக்சிலேற்ற வினையில் பயன்படுகிறது. எடுத்துக்காட்டாக டையாக்சேனை 2-அசிட்டாக்சி-1,4-டையாக்சேனாக மாற்றுதல்.

*ஆஃப்மேன் மறுசீரமைப்பு வினையில் புரோமினுக்கு ஒரு மாற்று வினைப்பொருளாகப் பயன்படுகிறது.

*ஐதரசோன்கள் மற்றும் ஐதரசீன்களின் ஐதரசன் நீக்க வினைகளில் பயன்படுகிறது. எடுத்துக்காட்டாக அறுபுளூரோஅசிட்டோன் ஐதரசோனை பிசு(ட்ரைபுளொரோமெத்தில்) ஈரசோமீத்தேனாக மாற்றுதல்.

*α-ஐதராக்சி அமிலங்களை பிளக்கவும் அல்லது 1,2-டையால்களை அவற்றுடன் தொடர்புடைய ஆல்டிகைடுகள் அல்லது கீட்டோன்களாகப் பிரிக்கப் பயன்படுகிறது. பெரும்பாலும் ஓசோனால் பகுப்பு வினையை மாற்றுகிறது. எடுத்துக்காட்டாக, டை-என்-பியூட்டைல் ​​டி-டார்ட்ரேட்டை என்-பியூட்டைல் ​​கிளை ஆக்சிலேட்டாக ஆக்சிசனேற்றம் செய்தல்.

*ஆல்க்கீன்களுடன் வினைபுரிந்து γ-லாக்டோன்களை உருவாக்குகிறது.
*δ-புரோட்டானை வளைய ஈதர்களுக்கு கொண்டு செல்லும் ஆல்ககால்களை ஆக்சிசனேற்றம் செய்ய பயன்படுகிறது.

*ஓசோனுடன் இணைந்து சில அல்லைல் ஆல்ககால்களின் ஆக்சிசனேற்ற பிளவு வினையில் பயன்படுகிறது.:

*1,2-டைகார்பாக்சிலிக் அமிலங்கள் அல்லது வளைய நீரிலிகளை ஆல்க்கீன்களாக மாற்ற இச்சேர்மம் பயன்படுகிறது. 

*அசிட்டோபீனோன்களை பீனைல் அசிட்டிக் அமிலங்களாக மாற்றுதலில் ஈயம்(IV) அசிட்டேட்டு பயன்படுகிறது.

*கொச்சி வினையில் கார்பாக்சிலிக் அமிலங்களை ஆல்கைல் ஆலைடுகளாக கார்பாக்சில் நீக்கம் செய்யும் வினையிலும் இது பயன்படுகிறது.

## பாதுகாப்பு
ஈயம்(IV) அசிட்டேட்டு நச்சுத்தன்மை வாய்ந்தது. இது நியூரோடாக்சின் எனப்படும் நரம்பை பாதிக்கும் நச்சு ஆகும்.  ஈறு திசு, மத்திய நரம்பு மண்டலம், சிறுநீரகங்கள், இரத்தம் மற்றும் இனப்பெருக்க அமைப்பை இது பாதிக்கிறது

## மேற்கோள்கள்

பகுப்பு:அசிட்டேட்டுகள்
பகுப்பு:ஆக்சிசனேற்றிகள்
பகுப்பு:ஈயம்(IV) சேர்மங்கள்
பூனம் சர்மா

**பூனம் சர்மா** (*Poonam Sharma*) என்பவர் இந்திய அரசியல்வாதியும் தில்லி சட்டமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். மேல் நிலைக் கல்வி வரை முடித்துள்ள பூனம் சர்மா, வணிகம் செய்யும் அசோக் சர்மாவினை மணந்துள்ளார். பூனம் சர்மா 2025ஆம் ஆண்டு பிப்ரவரி 5 ஆம் நாள் நடைபெற்ற தில்லி சட்டமன்றத் தேர்தலில் வசீர்பூர் சட்டமன்றத் தொகுதியில் பாரதிய ஜனதா கட்சி சார்பில் போட்டியிட்டு 8ஆவது தில்லி சட்டமன்றத்திற்குச் சட்டமன்ற உறுப்பினராகத் தேர்ந்தெடுக்கப்பட்டார்.
## தேர்தல் செயல்பாடு
### 2025


## மேற்கோள்கள்

பகுப்பு:வாழும் மக்கள்
பகுப்பு:தில்லி சட்டமன்ற உறுப்பினர்கள்
திருச்சி பறவைகள் பூங்கா

**திருச்சி பறவைகள் பூங்கா** (*Trichy Birds Park*) இந்தியாவின் தமிழ்நாடு மாநிலம் திருச்சியில் சத்திரம் பேருந்து நிலையத்திலிருந்து இரண்டு கிலோமீட்டர் தொலைவில் பறவைகள் பூங்கா அமைக்கப்பட்டுள்ளது. 18.63 கோடி ரூபாய் செலவில் திருச்சிராப்பள்ளி மாவட்டம், அந்தநல்லூர் ஊராட்சி ஒன்றியம், கம்பரசம்பேட்டை ஊராட்சி, அய்யாளம்மன் படித்துறை பகுதியில் நமக்கு நாமே திட்டத்தின் கீழ் இப்பூங்கா அமைக்கப்பட்டது. தமிழ்நாடு துணை முதல்-அமைச்சர் உதயநிதி இசுடாலின் 09.02.2025 ஆம் ஆண்டு பிப்ரவரி மாதம் 9 ஆம் தேதியன்று பூங்காவைத் திறந்து வைத்தார். 

திருச்சி மாவட்டத்தில் சுற்றுலா துறையை ஊக்குவிக்க பல்வேறு திட்டங்கள் செயல்படுத்தப்படுகின்றன. இதன்படி 18.63 கோடி ரூபாய் செலவில் புதிய பறவைகள் பூங்கா அமைக்கப்பட்டுள்ளது. திருச்சி-கரூர் சாலையிலுள்ள இப்பூங்கா 60,000 சதுரஅடி பரப்பளவில் ஐந்திணை நில அமைப்புகளை விவரிக்கும் வகையில் அந்தந்த நிலப்பகுதிகளுக்கான அடையாளங்கள் அமைக்கப்பட்டு, பல்வேறு வண்ணங்கள் கொண்ட  நூற்றுக்கணக்கான பறவைகள் விடப்பட்டுள்ளன. பார்வையாளர்கள் பறவைகளுக்கான பிரத்யேக உணவினை வழங்கவும் ஏற்பாடு செய்யப்பட்டுள்ளது. பறவைகள் தங்குவதற்கென பிரத்யேகமாக வடிவமைக்கப்பட்ட குடில்களும்  கூண்டுகளும் அமைக்கப்பட்டுள்ளன. செயற்கை அருவிகள் மற்றும் குளங்கள் போன்ற அமைப்புகளும் இங்கு பிரத்யேகமாக அமைக்கப்பட்டுள்ளன.

## மேற்கோள்கள்

பகுப்பு:திருச்சி மாவட்ட சுற்றுலாத் தலங்கள்
மனோரமா மாதவராஜ்

**மனோரமா மாதவராஜ்** (*Manorama Madhwaraj*) என்பவர் ஓர் இந்திய அரசியல்வாதியும், சமூக சேவகரும் அலுவலகப் பணியாளரும் ஆவார். இவர் 5, 8 மற்றும் 9ஆவது கருநாடக சட்டமன்றத்தில் சட்டமன்ற உறுப்பினராகப்  பணியாற்றினார். இந்தியாவின் முதல் பெண் அமைச்சராகப் பணியாற்றியவர் ஆவார். இத்தேர்தல்களில் இவர் உடுப்பி சட்டமன்றத் தொகுதியிலிருந்து கருநாடக சட்டமன்றத்திற்குத் தேர்ந்தெடுக்கப்பட்டார். இவர் இந்திய தேசிய காங்கிரசின் உறுப்பினராக இருந்தார்.

மனோரமா இந்தியாவின் 14ஆவது மக்களவை உறுப்பினராகவும் இருந்தார். இவர் கருநாடகாவின் உடுப்பி மக்களவைத் தொகுதியைப் பிரதிநிதித்துவப்படுத்தினார். இத்தேர்தலில் இவர் பாரதிய ஜனதா கட்சி சார்பில் போட்டியிட்டு வெற்றிபெற்றார். அரசின் நம்பிக்கை வாக்கெடுப்பின் போது காங்கிரசுக்கு ஆதரவாக வாக்களித்த பின்னர் மனோரமா பாஜக கட்சியினை விட்டு வெளியேறி பதவி விலகினார்.

மனோரமாவின் மகன் பிரமோத் மத்வராஜ், 2013 முதல் 2018 வரை சித்தராமையாவின் காங்கிரசு அரசாங்கத்தில் கருநாடகாவின் அமைச்சராக இருந்தார்.

## வகித்த பதவிகள்

* 1972 - 1994, கருநாடகச் சட்டமன்ற உறுப்பினர்
* 1974 - 1983, கருநாடக அரசின் அமைச்சர்.
* 1989 - 1994, கருநாடக அரசின் அமைச்சர்.
* 2001 - 2003, மாநில சுற்றுலா மேம்பாட்டுக் கழகத்தின் தலைவர் (அமைச்சர் தகுதியுடன்).
* 2004, 14ஆவது மக்களவை உறுப்பினர்
* 2004, நீர்வளக் குழுவின் உறுப்பினர்
* 16 ஆகத்துட் 2006 முதல் 2009 வரை, பெண்கள் அதிகாரமளித்தல் குழுவின் உறுப்பினர்
* 5 ஆகத்து 2007 முதல் 2009 வரை, நீர்வளக் குழுவின் உறுப்பினர்

## மேற்கோள்கள்

## வெளி இணைப்புகள்

* 

பகுப்பு:1940 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
மீனாட்சி நடராஜன்

**மீனாட்சி நடராஜன்** (*Meenakshi Natarajan*)(பிறப்பு: சூலை 23, 1973) என்பவர் ஓர் இந்திய அரசியல்வாதியும் 2009 முதல் 2014 வரை மண்டசௌர் மக்களவைத் தொகுதியின் மேனாள் நாடாளுமன்ற உறுப்பினரும் ஆவார்.

## பின்னணி
மீனாட்சி நடராஜன் மத்தியப் பிரதேசத்தில் உஜ்ஜயினியில் உள்ள பிர்லாகிராம் நாக்டாவில் பிறந்தார். இவர் உயிர்வேதியியலில் முதுநிலைப் பட்டமும் சட்டத்தில் இளங்கலைப் பட்டமும் பெற்றவர் ஆவார். இவர் மத்தியப் பிரதேசத்தின் இந்தூரில் உள்ள தேவி அகல்யா பல்கலைக்கழகத்தில் தனது படிப்பை முடித்தார். இந்தியத் தேசிய மாணவர் சங்கத்தில் இணைந்த பிறகு, இவர் தனது அரசியல் வாழ்க்கையைத் தொடங்கிய இடம் ரத்லம். இவர் "1857-பாரதிய பரிபேக்சு", "அப்னே-அப்னே குருச்சேத்ரா" எனும் நாவல்களை எழுதியுள்ளார்.

## அரசியல் வாழ்க்கை

### நிறுவனப் பணி
மீனாட்சி 1999–2002 வரை இந்தியத் தேசிய மாணவர் சங்கத்தின் தலைவராகப் பணியாற்றினார். இவர் 2002 முதல் 2005 வரை மத்தியப் பிரதேச இளைஞர் காங்கிரசின் தலைவராகவும் பணியாற்றினார். மேலும் 2008ஆம் ஆண்டில் இராகுல் காந்தியால் அகில இந்திய காங்கிரசு குழுவின் செயலாளராகத் தேர்ந்தெடுக்கப்பட்டார்.

### 2009 தேர்தல்கள்
மீனாட்சி 2009 இந்திய பொதுத் தேர்தலில் மத்தியப் பிரதேசத்தின் மண்டசௌர் தொகுதியில் போட்டியிடுவதற்காக இராகுல் காந்தியால் தேர்ந்தெடுக்கப்பட்டார். இத்தேர்தலில் போட்டியிட்டு 30,000 வாக்குகள் வித்தியாசத்தில் வெற்றி பெற்றார். 1971 முதல் வெற்றி பெற்று வந்த பாஜக போட்டியாளரான இலட்சுமிநாராயண் பாண்டேவை தோற்கடித்தார். "பிரதேசத் தேர்தல்கள்" என்ற முழக்கத்தை இவர் உருவாக்கியிருந்தார்.

மீனாட்சி பணியாளர், பொதுக் குறைகள், சட்டம் மற்றும் நீதி தொடர்பான குழு மற்றும் பெண்கள் அதிகாரமளிப்பு குழுவின் உறுப்பினராகப் பணியாற்றியுள்ளார்.

### 2014 தேர்தல்கள்
மத்தியப் பிரதேசத்தின் மண்டோசோர் தொகுதியில் 2014ஆம் ஆண்டு நடைபெற்ற தேர்தலில் பாரதிய ஜனதா கட்சியின் சுதிர் குப்தாவால் 300,000 வாக்குகள் வித்தியாசத்தில் தோற்கடிக்கப்பட்டார். காங்கிரசு துணைத் தலைவர் இராகுல் காந்தியால் நடத்தப்படும் முதன்மைத் தேர்வின் மூலம் இவர் 'ஒருமித்த வேட்பாளராக' தேர்ந்தெடுக்கப்பட்டார். ஆனால் இவரது எதிரணிளியாளர் சுரேந்திர சேத்தி, முதன்மைத் தேர்வில் மோசடி நடந்ததாகக் குற்றம் சாட்டியுள்ளார்.

### 2019 தேர்தல்கள்
மீனாட்சி மீண்டும் மண்டோசெளர் தொகுதியில் 2019 இந்தியப் பொதுத் தேர்தலில் போட்டியிட்டு சுதிர் குப்தாவிடம் தோல்வியடைந்தார்.

## சர்ச்சை
தேர்தல் பேரணி ஒன்றில், இவரது கட்சியின் செய்தித் தொடர்பாளர் திக்விஜய் சிங், மேடையில் இவரை அறிமுகப்படுத்தும்போது, "சௌ தகா டஞ்ச் மால்" (100% தூய பொருள் அல்லது முற்றிலும் கறையற்றது) என்று குறிப்பிட்டார்.

## மேற்கோள்கள்

பகுப்பு:வாழும் மக்கள்
பகுப்பு:1973 பிறப்புகள்
பகுப்பு:15வது மக்களவை உறுப்பினர்கள்
சூரியகாந்த வியாசு

**சூரியகாந்த வியாசு** (*Suryakanta Vyas*)(23 பிப்ரவரி 1938 - 25 செப்டம்பர் 2024) என்பவர் பாசத்துடன் **ஜிஜி** என்று அழைக்கப்பட்டவர் இந்திய அரசியல்வாதியும் இராசத்தானில் உள்ள புஷ்கர்ண பிராமணச் சமூகத்தில் ஒரு நபராகவும் இருந்தார். இவர் இராசத்தான் சட்டமன்றத்தில் ஆறு முறை சட்டமன்ற உறுப்பினராகப் பதவி வகித்துள்ளார். 2008ஆம் ஆண்டு சூர்சாகர் சட்டமன்றத் தொகுதிக்கு மாறுவதற்கு முன்பு ஜோத்பூர் தொகுதியிலிருந்து மூன்று முறை போட்டியிட்டார்.

## அரசியல் வாழ்க்கை
வியாசு இராசத்தான் சட்டமன்ற உறுப்பினராக ஆறு முறை பணியாற்றியுள்ளார். இவரது முதல் மூன்று பதவிக்காலத்தில், 1990, 1993 மற்றும் 1998ஆம் ஆண்டுகளில் ஜோத்பூர் சட்டமன்றத் தொகுதியிலிருந்து தேர்ந்தெடுக்கப்பட்டார். பின்னர் 2008, 2013 மற்றும் 2018 இராசத்தான் சட்டமன்றத் தேர்தல்களில் சூர்சாகர் சட்டமன்றத் தொகுதியில் போட்டியிட்டு வெற்றி பெற்றார்.

## இறப்பு
வியாசு 25 செப்டம்பர் 2024 அன்று தனது 86 வயதில் இறந்தார்.

## விருதுகள்
சமூகத்தின் வளர்ச்சிக்கான பங்களிப்புகளுக்காக வியாசு பலமுறை கௌரவிக்கப்பட்டார். ஜோத்பூர் தொகுதியிலும் இராசத்தான் சட்டமன்றத்திலும் மிகவும் பிரபலமான நபர்களில் ஒருவராக இவர் இருந்தார். தனது சொற்பொழிவுத் திறமைக்குப் பெயர் பெற்ற இவர், 2012ஆம் ஆண்டுக்கான சட்டமன்றத்தில் சிறந்த உறுப்பினராகவும் அங்கீகரிக்கப்பட்டார்.

## மேற்கோள்கள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2024 இறப்புகள்
பகுப்பு:1938 பிறப்புகள்
பகுப்பு:இராசத்தான் சட்டமன்ற பெண் உறுப்பினர்கள்
மீனாட்சி படேல்

**மீனாட்சி படேல்** (*Meenakshi Patel*) என்பவர் இந்தியாவில் குசராத்து மாநிலத்தினைச் சேர்ந்த ஓர் இந்திய அரசியல்வாதி ஆவார். இவர் அகமதாபாது நகரத்தின் 32வது மாநகரத் தந்தையாகவும், இந்திய மாநிலமான குசாராத்தில் பதவியை வகித்த 4வது பெண்மணியாகவும் 2013 ஏப்ரல் 30 முதல் 2015 திசம்பர் 14 வரை பணியாற்றினார். இவர் பாரதிய ஜனதா கட்சியைச் சேர்ந்தவர். இவர் 2013-இல் இந்தப் பதவிக்குத் தேர்ந்தெடுக்கப்பட்டார்.

45 வயதான மீனாட்சி படேல், படேல் சமூகத்திலிருந்து மேயராக தேர்ந்தெடுக்கப்பட்ட முதல் பெண்மணி என்ற வரலாற்றைப் படைத்தார். ஜோத்பூர் மாநகராட்சியின் புதிய உறுப்பினர் - மீனாட்சி அல்லது 'மீனாபென்' என்று பிரபலமாக அறியப்படுபவர். 2013 ஏப்ரல் 30 ஆம் தேதி தனது பதவிக் காலத்தை முடித்த அசித் வோராவுக்குப் பதிலாக இவர் நியமிக்கப்பட்டதாகக் கூறப்படுகிறது.

இதே கூட்டத்தில், அம்ராய்வாடி மாநகராட்சி உறுப்பினர் இரமேஷ் தேசாய் மாநகரத் துணைத்தந்தையாகத் தேர்ந்தெடுக்கப்பட்டார். மீனாட்சியின் முக்கிய சவாலும், அவரது முதல் முன்னுரிமையும் நகரத்தை பெரிதும் பாதிக்கும் போக்குவரத்து மேலாண்மை , தூய்மைப் பிரச்சினைகள் ஆகும்.

"மக்களின் பிரச்சினைகளைத் தீர்ப்பதற்கும், அவர்களுக்குத் தண்ணீர், சாலை மற்றும் வடிகால் போன்ற அடிப்படை வசதிகளை வழங்குவதற்கும் முன்னுரிமை அளிக்கப்படும்" என்று 45 வயதான மாநகரத்தந்தை கூறினார்.

## மேற்கோள்கள்

பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
அனுராதா சவான்

**அனுராதா அதுல் சவான்** (*Anuradha Chavan*)(பிறப்பு 1972)  மகாராட்டிராவைச் சேர்ந்த ஓர் இந்திய அரசியல்வாதி ஆவார். பாரதிய ஜனதா கட்சியின் உறுப்பினராக புலம்பிரியிலிருந்து மகாராட்டிரச் சட்டமன்றத்திற்கு உறுப்பினராக நவம்பர் 2024 அன்று தேர்ந்தெடுக்கப்பட்டார்.

## இளமை
மகாராட்டிர மாநிலம் சத்ரபதி சம்பாஜிநகர் மாவட்டம் பூலாம்பரியைச் சேர்ந்தவர் அனுராதா. இவர் புனே பிரிவில் பொதுப்பணித் துறை ஊழியரான அதுல் சவானை மணந்தார்.  இவர் 1995ஆம் ஆண்டு அவுரங்காபாத்தில் உள்ள டாக்டர் பாபாசாகேப் அம்பேத்கர் மராத்தாவாடா பல்கலைக்கழகத்தில் தனது இளநிலைப் பட்டப்படிப்பை முடித்தார். இவர் ஓர் அழகு நிலையத்தை நடத்தி வந்தார்.

## தொழில்
2024 மகாராட்டிரச் சட்டமன்றத் தேர்தலில் அனுராதா, பாரதிய ஜனதா கட்சியைப் பிரதிநிதித்துவப்படுத்தும் வகையில் புலம்ப்ரீ சட்டமன்றத் தொகுதியில் போட்டியிட்டு வெற்றி பெற்றார். இவர் 135,046 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசின் அவுதடே விலாசு கேசவ்ராவை 32,501 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1972 பிறப்புகள்
தகானு சட்டமன்றத் தொகுதி

**தகானு சட்டமன்றத் தொகுதி (**Dahanu Assembly constituency) மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பால்கர் மாவட்டத்தில் உள்ளது. தகானு, பால்கர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
மஞ்சு அகர்வால்

**மஞ்சு அகர்வால்** (*Manju Agrawal*)(பிறப்பு 1972) பீகாரைச் சேர்ந்த ஒரு இந்திய அரசியல்வாதி ஆவார். இவர் கயா மாவட்டத்தில் உள்ள செர்காட்டி சட்டமன்றத் தொகுதியின் சட்டமன்ற உறுப்பினர் ஆவார். இராச்டிரிய ஜனதா தளம் கட்சியைச் சேர்ந்தவர் மஞ்சு. மஞ்சு 2020 பீகார் சட்டமன்றத் தேர்தலில் செர்காட்டி சட்டமன்றத் தொகுதியில் போட்டியிட்டு வெற்றி பெற்றார்.

## இளமை
அகர்வால் கயா மாவட்டத்தின் செர்காட்டியைச் சேர்ந்தவர். இவர் துன்டுன் பிரசாத் என்ற தொழிலதிபரை மணந்தார். புத்தகயையில் இவர் மேக்தாத் பல்கலைக்கழகத்தில் இளங்கலைச் சட்டப் படிப்பினை 2011-இல் முடித்துள்ளார்.

## தொழில்
அகர்வால் 2020 பீகார் சட்டமன்றத் தேர்தலில் செர்காட்டி சட்டமன்றத் தொகுதியிலிருந்து இராச்டிரிய ஜனதா தளம்கட்சி சார்பில் போட்டியிட்டு வெற்றி பெற்றார். இவர் தனது நெருங்கிய போட்டியாளரான ஐக்கிய ஜனதா தளம் கட்சியின் வினோத் பிரசாத் யாதவைவிட கூடுதலாக 16,690 வாக்குகள் பெற்று வெற்றி பெற்றார்.

## மேற்கோள்கள்

பகுப்பு:கயா மாவட்ட நபர்கள்
பகுப்பு:1972 பிறப்புகள்
பகுப்பு:வாழும் மக்கள்
வினோத் பிரசாத் யாதவ்

**வினோத் பிரசாத் யாதவ்** (*Vinod Prasad Yadav*)(பிறப்பு: ஏப்ரல் 15, 1967) என்பவர் பீகார் மாநிலத்தினைச் சார்ந்த இந்திய அரசியல்வாதியும் மேனாள் சட்டமன்ற உறுப்பினரும் ஆவார். இவர் சேர்காட்டி சட்டமன்ற தொகுதியிலிருந்து பீகார் சட்டமன்றத்திற்கு 2010ஆம் ஆண்டு நடைபெற்ற தேர்தல் மூலம் பீகார் சட்டமன்ற உறுப்பினராக, ஐக்கிய ஜனதா தளம் கட்சியின் சார்பில் போட்டியிட்டுத் தேர்ந்தெடுக்கப்பட்டார்.

## மேற்கோள்கள்

பகுப்பு:கயா மாவட்ட நபர்கள்
பகுப்பு:வாழும் மக்கள்
பகுப்பு:1967 பிறப்புகள்
மீனா குமாரி (பீகார்)

**மீனா குமாரி** (*Mina Kumari*)(பிறப்பு 5 ஏப்ரல் 1989) என்பவர் பீகாரைச் சேர்ந்த ஓர் இந்திய அரசியல்வாதியும் சட்டமன்ற உறுப்பினரும் ஆவார். இவர் மதுபனி மாவட்டத்தில் உள்ள பாபுபர்கி சட்டமன்றத் தொகுதியின் சட்டமன்ற உறுப்பினராகவும், ஐக்கிய ஜனதா தளம் கட்சியின் உறுப்பினராகவும் உள்ளார். பாபூப்ரகி சட்டமன்றத் தொகுதியின் சட்டமன்ற உறுப்பினராக 2020 பீகார் சட்டமன்றத் தேர்தலில் மீனா குமாரி தேர்ந்தெடுக்கப்பட்டார்.

## இளமை
மதுபானி மாவட்டம் பாபுபர்கியை சேர்ந்தவர் குமாரி. இவர் அரசு ஆசிரியரான இராமன் குமாரை மணந்தார். பீகார் மாநிலம் தர்பங்காவில் உள்ள இலலித் நாராயண் மிதிலா பல்கலைக்கழகத்தில் 2019ஆம் ஆண்டு இந்தியில் முதுகலைப் பட்டப்படிப்பை முடித்தார்.

## தொழில்
குமாரி, 2020 பீகார் சட்டமன்றத் தேர்தலில் ஐக்கிய ஜனதா தளம் கட்சியின் சார்பில்  போட்டியிட்டு வெற்றி பெற்றார். இவர் 77,367 வாக்குகளைப் பெற்று, தனது நெருங்கிய போட்டியாளரான இராச்டிரிய ஜனதா தள வேட்பாளரான உமா  காந்த் யாதவை விட  11,488 வாக்குகள் அதிகம் பெற்று வெற்றி பெற்றார்.

## மேற்கோள்கள்

பகுப்பு:மதுபனி மாவட்ட நபர்கள்
பகுப்பு:வாழும் மக்கள்
பகுப்பு:1989 பிறப்புகள்
பகுப்பு:பீகார் சட்டமன்ற உறுப்பினர்கள்
பிரதிமா குமாரி தாசு

**பிரதிமா குமாரி தாசு** (*Pratima Kumari Das*)(பிறப்பு: செப்டம்பர் 13, 1975) என்பவர் பீகாரைச் சேர்ந்த ஓர் இந்திய அரசியல்வாதியும் சட்டமன்ற உறுப்பினரும் ஆவார். இவர் வைசாலி மாவட்டத்தில் உள்ள ராஜாபாகர் சட்டமன்றத் தொகுதியின் சட்டமன்ற உறுப்பினராக உள்ளார். தாசு இந்திய தேசிய காங்கிரசு கட்சியைச் சேர்ந்தவர். இவர் 2020ஆம் நடைபெற்ற பீகார் சட்டமன்றத் தேர்தலில் காங்கிரசு கட்சி சார்பில் ராஜாபாகர் சட்டமன்றத் தொகுதியில் போட்டியிட்டு வெற்றி பெற்றார்.

## இளமை
குமாரி பீகாரின் கும்காரைச் சேர்ந்தவர். இவர் பிரபு நாராயண் மற்றும் இராஜகுமாரி தேவி தம்பதியரின் மகளாகப் பிறந்தவர். இவர் பிரேந்திர குமாரை மணந்தார். இவர் ஒரு வழக்கறிஞர் ஆவார். குமாரி தனது இளநிலை அறிவியல் கல்வியினை பீகாரில் கயையில் உள்ள அம்பேத்கார் பல்கலைக்கழகத்திலும், மகத் பல்கலைக்கழகத்தில் இளங்கலைச் சட்டப் பட்டத்தினையும் பெற்றார்.

## அரசியல்
குமாரி 2020 பீகார் சட்டமன்றத் தேர்தலில் இந்திய தேசிய காங்கிரசு கட்சியின் சார்பில் ராஜாபாகர் சட்டமன்றத் தொகுதியில் போட்டியிட்டு வெற்றி பெற்றார். இவர் 54,299 வாக்குகளைப் பெற்று, தனது நெருங்கிய போட்டியாளரான ஐக்கிய ஜனதா தளம் கட்சியின் மகேந்திர இராமை 1,796 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:பீகாரைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
கேரளச் சாகித்திய அகாதமி

**கேரளச் சாகித்திய அகாதமி** (*Kerala Sahitya Akademi*) அல்லது **மலையாள இலக்கிய கழகம்** என்பது மலையாள மொழியினையும் இலக்கியத்தையும் மேம்படுத்துவதற்காக நிறுவப்பட்ட ஒரு தன்னாட்சி அமைப்பாகும். இது இந்தியாவின் கேரளாவின் திருச்சூர் நகரில் அமைந்துள்ளது.

## வரலாறு
கேரளச் சாகித்திய அகாதமி 1956 அக்டோபர் 15 அன்று திருவாங்கூரின் முன்னாள் மன்னர் சித்திர திருநாள் பலராம வர்மாவால் திருவனந்தபுரத்தில் துவக்கி வைக்கப்பட்டது. இது செப்டம்பர் 1957-இல் திருச்சூர் நகரத்தில் உள்ள தற்போதைய இடத்திற்கு மாற்றப்பட்டது. கேரள அரசு இந்த அகாதமிக்கு நிதியினையும் ஆரவையினையும் வழங்கினாலும், அகாதமியின் நிர்வாகம் அதன் சட்டத்திட்டத்தின்படி தன்னாட்சி பெற்றது. கவிதை, நாவல், கதை, நாடகம், இலக்கிய விமர்சனம், சுயசரிதை, பயணக் குறிப்பு, நகைச்சுவை, மொழிபெயர்ப்பு, குழந்தைகள் இலக்கியம் போன்றவற்றுக்கான வருடாந்திர இலக்கிய விருதுகள் மூலம் அகாதமி சிறந்த இலக்கியப் படைப்புகளை அங்கீகரிக்கிறது.   இந்த அகாதமிக்கு மலையாள சிறுகதை எழுத்தாளர் வைசகான் தலைமை தாங்குகிறார். இவர் இதன் தலைவராகவும், கதீஜா மும்தாஜ் இதன் துணைத் தலைவராகவும், கே. பி. மோகனன் இதன் செயலாளராகவும் பணியாற்றி வருகிறார்.

## கேரள சாகித்திய அகாதமி விருது
கேரளச் சாகித்திய அகாதமி 1958ஆம் ஆண்டு கேரள சாகித்திய அகாதமி விருதை நிறுவியது. இந்த விருது ஆண்டுதோறும் மலையாள எழுத்தாளர்களுக்கு அவர்களின் சிறந்த இலக்கியத் தகுதிக்கான புத்தகப் படைப்புகளுக்காக வழங்கப்படுகிறது. விருதுகள் பல்வேறு பிரிவுகளில் வழங்கப்படுகின்றன.

## செயல்பாடுகள்
கேரளாவின் சிறந்த நூலகங்களில் ஒன்றை இந்த அகாதமியின் நூலகம் கொண்டுள்ளது. இது கேரளப் பல்கலைக்கழகங்களுக்கு அங்கீகரிக்கப்பட்ட முனைவர் பட்ட ஆராய்ச்சி மையமாகவும் செயல்படுகிறது. மக்களிடையே வாசிப்பு ஆர்வத்தை ஊக்குவிப்பதற்காக அகாதமி அவ்வப்போது புத்தகத் திருவிழாக்களையும் நடத்துகிறது. அகாதமியில் கடந்த கால எழுத்தாளர்களின் படத்தொகுப்பு உள்ளது. அகாதமி *சாகித்யலோகம்*, *சாகித்ய சக்ரவலம்* மற்றும் *[[மலையாளம்|மலையாள]] இலக்கிய ஆய்வு* (ஆங்கிலத்தில்) ஆகிய மூன்று ஆய்விதழ்களைத் தொடர்ந்து வெளியிடுகிறது. கேரளச் சாகித்திய அகாதமி விருதைத் தவிர, மலையாள இலக்கியத்தின் தந்தை துஞ்சத்து இராமானுசன் எழுத்தச்சனின் பெயரிடப்பட்ட புகழ்பெற்ற *[[எழுத்தச்சன் விருது|எழுத்தச்சன் விருதினையும்]]* அகாதமி ஆண்டுதோறும் முக்கிய இலக்கியவாதிகளுக்கு வழங்குகிறது.

## மேலும் காண்க
* சாகித்ய அகாடமி
* கேரள சங்கீத நாடக அகாதமி
* கேரள லலித்கலா அகாடமி

## மேற்கோள்கள்

## வெளி இணைப்புகள்
* கேரள சாகித்ய அகாடமி - அதிகாரப்பூர்வ வலைத்தளம்
* கேரள சாகித்ய அகாடமி: நிர்வாகக் குழு (காப்பகம்)
* சாகித்ய அகாடமி: இந்தியாவின் தேசிய கடித அகாடமி

பகுப்பு:இந்தியாவில் உள்ள இலாபநோக்கற்ற நிறுவனங்கள்
பகுப்பு:மலையாளம்
பகுப்பு:கேரளப் பண்பாடு
பகுப்பு:திருச்சூரில் உள்ள அமைப்புகள்
அரசப்பன்பட்டி

**அரசப்பன்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய அரசப்பன்பட்டி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 140.14 மீ. உயரத்தில், () என்ற புவியியல் ஆள்கூறுகள் கொண்டு அரசப்பன்பட்டி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், அரசப்பன்பட்டி ஊரின் மொத்த மக்கள்தொகை 1,249 பேர் ஆகும். இதில் 621 பேர் ஆண்கள் மற்றும் 628 பேர் பெண்கள் ஆவர்.
## அரசியல்
அரசப்பன்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
அனுசா சையத்

**அனுஷா சையத்** (*Anoosha Syed*) ஓர் பாக்கித்தானிய-கனடிய ஓவியரும் மற்றும் எழுத்தாளரும் ஆவார். கரமோ பிரௌனின் சித்த்திரப் புத்தகமான *ஐ ஆம் பெர்பெக்ட்லி டிசைன்* என்பதில் பணியாற்றினார். வஹீத் முராத் பிறந்தநாளில் கூகுளின் கேலிச்சித்திரத்திற்காக பாக்கித்தானின் நடிகரும் பின்னணிப் பாடகருமான வாகித் முராத்தின் ஓவியத்தை வரைந்தார்..

## இளமை வாழ்க்கை
அனுசா சையத், தனது தந்தையின் வேலை காரணமாக தனது குழந்தை பருவத்தில் அடிக்கடி இடம் பெயர்ந்து சென்றார். சில நேரங்களில் சவுதி அரேபியா மற்றும் துபாயில் வசித்து வந்தார். மேலும் பாக்கித்தான் உயர்நிலைப் பள்ளியில் பயின்றார்.

அனுசா,சுவிட்சர்லாந்தில் உள்ள ஒரு கல்லூரியில் பயின்றார். அங்கு *செருலியம் எகோல் டி* கலைப் பள்ளியில் ஓவியத்தில் இளங்கலை பட்டம் பெற்றார்.

## தொழில் வாழ்க்கை
அனுசா சையத் இயங்குபடம் துறையில் சுமார் ஒரு தசாப்த காலமாக பணியாற்றினார். 2016 ஆம் ஆண்டில் வால்ட் டிஸ்னி நிறுவனத்திற்குச் சொந்தமான ஒரு ஊடக வெளியீடான *டிஸ்னி பிரின்சஸ்* என்பதின் நவீன கால பதிப்புகளில் பண்யாற்றும்போது இவரது ஓவியங்கள் பலரது கவனத்தை ஈர்த்தன. 2017 ஆம் ஆண்டில், ஆரி பாட்டர் கதையின் எர்மாயினி கிறேஞ்செரின் ஓவியம் பல கலவையான விமர்சனத்தை எதிகொண்டது.

2019 ஆம் ஆண்டில், கரமோ பிரௌனின் சித்திரப் புத்தகமான *ஐ ஆம் பெர்பெக்ட்லி டிசைன்* என்பதில் தனது மகனுடன் இணைந்து படங்களை வரைந்தார். அந்த ஆண்டு அக்டோபரில், பாக்கித்தான் நடிகர் வகீத் முராத்தின் 81 வது பிறந்தநாளை முன்னிட்டு கூகிள் டூடுலுக்கு படங்கள் வரைந்தார்.

2022 ஆம் ஆண்டில், அனுசா சையத் ஒரு எழுத்தாளராக *தட்ஸ் நாட் மை நேம்* என்ற தனது முதல் புத்தகத்தை வெளியிட்டார்*.* மிர்ஹா என்ற இளம் பெண் தனது பெயரை எவ்வாறு உச்சரிப்பது என்பதை தனது வகுப்பு தோழர்களுக்குக் கற்பிக்கும் இந்த புத்தகம், பள்ளியில் தனது பெயரை தவறாக உச்சரிப்பதில் அனுசா சையத்தின் சொந்த அனுபவங்களிலிருந்து உத்வேகம் பெற்றது. 2023 ஆம் ஆண்டில், இந்த புத்தகம் *புளூ ஸ்ப்ரூஸ்* விருதுக்குப் பரிந்துரைக்கப்பட்டது. எழுத்தாளராக இவரது இரண்டாவது புத்தகம், *லாஸ்ட் ஸ்டிக்*, மார்ச் 2024 இல் வெளியிடப்பட்டது. இது 2025 *புளூ ஸ்ப்ரூஸ்* விருதுக்கான இறுதிப் போட்டிக்குச் சென்றது.

*பிரிஜெட் பாராகர்*, மேரி பிளேர், *இசுடீவி லூயிஸ்*, *புரோவென்சன்ஸ்* மற்றும் *மிரோஸ்லாவ் சசெக்* ஆகிய கலைஞர்களை சையத் மேற்கோள் காட்டியுள்ளார்.

## சொந்த வாழ்க்கை
2022 ஆம் ஆண்டு நிலவரப்படி, அனுசா சையத் தனது கணவர் மற்றும் அவரது பூனையுடன் கனடாவின் தொராண்டோவில் வசிக்கிறார்.

## மேற்கோள்கள்

## வெளி இணைப்புகள்
* Official website

பகுப்பு:வாழும் மக்கள்
பகுப்பு:1990கள் பிறப்புகள்
பகுப்பு:பெண் எழுத்தாளர்கள்
கேரள சாகித்திய அகாடமி விருதுகள், 2023

**கேரள சாகித்திய அகாடமி விருதுகள், 2023**  (*2023 Kerala Sahitya Akademi Awards*) என்பது 2023ஆம் ஆண்டு கேரள சாகித்திய அகாதமியால் வழங்கப்பட்ட விருதுகளாகும். இந்த விருதுகள் சூலை 25, 2024 அன்று அறிவிக்கப்பட்டன. இந்த விருது, 1958 முதல், மலையாள எழுத்தாளர்களுக்கு அவர்களின் சிறந்த இலக்கியத் தகுதிக்காக, கேரள சாகித்திய அகாதமியால் (கேரள இலக்கிய மன்றம்) ஆண்டுதோறும் வழங்கப்படுகிறது.

## வெற்றியாளர்கள்

## மேற்கோள்கள்

பகுப்பு:கேரளம்
பகுப்பு:இலக்கிய விருதுகள்
மார்வி சர்மெட்

**மார்வி சர்மெட்** (*Marvi Sirmed*) பாக்கித்தானைச் சேர்ந்த அரசியல் வர்ணனையாளரும், பத்திரிகையாளரும் மற்றும் மனித உரிமை ஆர்வலரும் ஆவார். மேலும் இவர் ஒரு சமூக மக்களாட்சியாளராக அறியப்படுகிறார்.

## ஆரம்பகால வாழ்க்கை மற்றும் கல்வி
மார்வி சர்மெட் பாக்கித்தானின் பஞ்சாபில் உள்ள சியால்கோட்டில் 11 ஜூன் 1970 அன்று பிறந்தார். இவரின் தந்தைவழி குடும்பம் பாவல்பூரைச் சேர்ந்த விவசாயிக் குடும்பம். இவரின் தந்தை சௌத்ரி அன்வர் உல் அக் 2003 வரை பஞ்சாப் மக்கள் தொடர்பு அலுவக்த்தின் இயக்குநராக இருந்தார். தனது குழந்தைப் பருவத்தில் பெண்களுக்கான போராட்டங்களில் தனது தாயுடன் சென்றார்.

கற்பித்தல் மற்றும் பத்திரிகைத் தொழிலில் நுழைவதற்கு முன்பு மார்வி ஒரு அறிவியல் மாணவியாக இருந்தார். இவர் முன்மருத்துவ மாணவராக இருந்தார், பஞ்சாப் பல்கலைக்கழகத்தில் அறிவியல் மற்றும் கல்வியில் முதுகலைப் பட்டம் பெற்றார். இலாகூரில் உள்ள மேல்நிலைப் பள்ளிகளில் ஆசிரியராக பணிபுரிந்தார்.

## தொழில் வாழ்க்கை
மார்வி சர்மெட் ஒரு சமூக மக்களாட்சியாளராக அறியப்படுகிறார். பாக்கித்தானில் மதச்சார்பற்ற அரசியல் மற்றும் சிறுபான்மை உரிமைகளுக்காக வாதிடுகிறார். இவர் மேம்பட்ட குடும்ப வன்முறைச் சட்டம் மற்றும் அரசாங்கத்தின் சமயச் சார்பின்மைக்காக வாதிடுகிறார்.

1990 களில், தனது பத்திரிகை நடவடிக்கைகளுடன் தன்னார்வத் தொண்டு நிறுவன நடவடிக்கைகளிலும் ஈடுபடத் தொடங்கினார். 2004 ஆம் ஆண்டில் இவர் பாக்கித்தானில் உள்ள ஐக்கிய நாடுகள் வளர்ச்சித் திட்டத்தில் பணிபுரிந்த அதே நேரத்தில் பெண்களின் நிலை குறித்த தேசிய ஆணையம், பெண்கள் மேம்பாட்டுக்கான மத்திய அமைச்சகம் மற்றும் பாக்கிததான் நாடாளுமன்றத்திலும் பணியாற்றினார்.

மார்வி , 2010 இல் பாக்கித்தான் அரசாங்கத்தின் தேசிய மனித உரிமைகள் விருதையும், 2012 இல் நாடாளுமன்றத்தின் நண்பர் விருதையும் பெற்றார். பாக்கித்தான் மனித உரிமைகள் ஆணையத்தின் நிர்வாகக் குழுவில் உறுப்பினராக இருந்த இவர், அனைவருக்கும் பைட்ஸ் என்ற குழுவின் தலைவராகவும் பணியாற்றுகிறார். மார்வி ஜனநாயகத்திற்கான தேசிய அறக்கட்டளையின் உறுப்பினராக உள்ளார்.  2016 முதல் சுதந்திரமாகப் பணியாற்றும் பத்திரிகையாளராக இருந்து வருகிறார்.

## எதிர்வினைகள்
மனித உரிமைகள் மற்றும் மதச்சார்பற்ற ஜனநாயகத்திற்கான வெளிப்படையான வழக்கறிஞராக, மார்வி பழமைவாதிகளிடையே சர்ச்சையை ஏற்படுத்தியுள்ளார். நவம்பர் 2007 இல் அப்போதைய இராணுவ சர்வாதிகாரி பெர்வேஸ் முஷாரஃப் பாக்கித்தானில் அறிவித்த அவசரநிலையை எதிர்த்து இவர் கைது செய்யப்பட்டார்.

பாக்கித்தானில் உள்ள அமெரிக்கத் தூதரகம் எல்ஜிபிடி மக்களை ஒரு நிகழ்வுக்கு அழைத்தபோது, அவர்களின் முடிவை ஆதரித்த மார்வி யூடியூப்பில் தாக்குதல்களை சந்தித்தார். யூடியூபில் ஒளிபரப்பப்பட்ட மற்றொரு தொலைக்காட்சி விவாதத்தில், செர்மெட் மீண்டும் எல்ஜிபிடி உரிமைகளைப் பாதுகாப்பதற்காகப் பேசினார். இதனால் இவருக்கு கொலை மிரட்டல் மற்றும் பாலியல் வன்முறை ஆகிய இரண்டையும் எதிர் கொண்டார்.

## தாக்குதல்கள்
2012 லும் மற்றும் 2018 லும், இவர் அடையாளம் தெரியாத துப்பாக்கிதாரிகளால் சுடப்பட்டார். ஆனால்  காயமின்றி தப்பினார். இவரது வீடு மூன்று முறை வன்முறையாளர்களால் சூறையாடப்பட்டுள்ளது. கடவுச்சீட்டு மற்றும் ஆவணங்கள் களவாடப்பட்டன.

## சொந்த வாழ்க்கை
மார்வி பத்திரிகையாளர் சிர்மெட் மன்சூரை மணந்தார்.

## மேற்கோள்கள்

## வெளி இணைப்புகள்

* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:பாக்கித்தானியப் பெண்ணியவாதிகள்
விக்ரம்காட் சட்டமன்றத் தொகுதி

**விக்ரம்காட் சட்டமன்றத் தொகுதி** (Vikramgad  Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுயானது பால்கர் மக்களவைத் தொகுதிக்கு உட்பட்டதாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
செருகாடு விருது

**செருகாடு விருது** (*Cherukad Award*) என்பது மலையாள இலக்கியப் படைப்புகளுக்காக ஆண்டுதோறும் வழங்கப்படும் விருதாகும். இந்த விருது 1978ஆம் ஆண்டு இந்தியாவின் கேரளாவில் உள்ள பெரிந்தல்மண்ணையில் உள்ள செருகாடு சமாரக அறக்கட்டளையால் நிறுவப்பட்டது. இது மலையாள நாடக ஆசிரியரும், கவிஞரும், நாவலாசிரியரும் அரசியல் ஆர்வலருமான **[[செருகாடு|செருகாடு கோவிந்த பிசாரோடியின்]]** நினைவாகப் பெயரிடப்பட்டது. இந்த விருது ₹25,000 ரொக்கத்தினையும் பாராட்டுப் பத்திரத்தையும் உள்ளடக்கியது.

## விருது பெற்றவர்களின் பட்டியல்

## மேற்கோள்கள்

பகுப்பு:மலையாள இலக்கிய விருதுகள்
பகுப்பு:இந்திய இலக்கிய விருதுகள்
போய்சர் சட்டமன்றத் தொகுதி

**போய்சர் சட்டமன்றத் தொகுதி** (Boisar Assembly constituency) மேற்கு இந்தியாவின் மகாராட்டிர மாநில சட்டபபேரவையில் உள்ள 288  சட்டமன்றத் தொகுதிகளில் ஒன்றாகும். இத்தொகுதியானது பால்கர் மாவட்டத்தில் அமைந்துள்ளது. போய்சர், பால்கர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்